Ödland

Όντλαντ (Ödland) είναι μια γαλλική μπάντα από τη Λυών και αποτελείται από τους Lorenzo Papace, Alizée Bingöllü και Léa Bingöllü.

Η ιστορία 
Οι Όντλαντ σχηματίστηκαν στις 13 Δεκεμβρίου του 2008 στη Λυόν από τον συνθέτη-τραγουδοποιό Lorenzo Papace, με τις αδελφές Bingöllü. Η Alizée Bingöllü είναι τραγουδίστρια και ηθοποιός και η Léa Bingöllü είναι βιολίστρια. Οι Όντλαντ αντλούν την έμπνευση τους από τη μουσική του 19ου αιώνα και την Ευρωπαϊκή παραδοσιακή μουσική. Οι Όντλαντ έχουν έναν σύγχρονο, ακουστικό και ποιητικό ήχο, εμπλουτισμένο από ένα οπτικό σύμπαν. Τα βίντεο και οι φωτογραφίες δημιουργούν έναν μοναδικό και χωρίς χρόνο κόσμο. Η μπάντα έχει παραμείνει ανεξάρτητη από το ξεκίνημά της και μέχρι σήμερα έχουν κυκλοφορήσει με δική τους παραγωγή τέσσερα άλμπουμ:
 το πρώτο EP (The Caterpillar 2008)
 δύο άλμπουμ (Ottocento 2010 and Sankta Lucia 2011)
 ένα βινύλιο 45 στροφών (Zoophyte 2010)

Οι Ωδλανδ οργάνωσαν δυο διεθνή περιοδείες το 2010 στην Αγγλία και τη Γερμανία με τους Ottocento και άλλη μια περιοδεία το 2012 στη Γερμανία για το άλμπουμ Sankta Lucia. Τον Ιούνιο του 2012 το τέταρτο μέλος Isabelle Royet-Journoud αποχώρησε από την μπάντα.

Σύμπαν και έμπνευση 
Οι Ωδλανδ αντλούν την έμπνευσή τους από τη μουσική του 19ου αιώνα, όπως η Ρομαντική μουσική, τη ρώσικη νεοκλασική ή τη Ράγκταϊμ. Το μουσικό τους σύμπαν είναι τόσο εκτενές που είναι δύσκολο να τους κατατάξεις σε ένα μουσικό είδος.
Οι Ωδλανδ είναι ένα καθαρά ακουστικό project το οποίο υμνεί την επιστροφή κάποιων παλιών στοιχείων που έχουν ξεχαστεί πολύ γρήγορα από τη σύγχρονη μουσική.
Τα πρότυπα των Ωδλανδ είναι συνθέτες όπως οι Φρεντερίκ Σοπέν, Μπέλα Μπάρτοκ, Φραντς Λιστ, Erik Satie, Μωρίς Ραβέλ, Ζωρζ Μπιζέ καθώς και η Ευρωπαϊκή παραδοσιακή μουσική.
Τα video clips και η φωτογραφία δημιουργούν ένα συμπαγή, μοναδικό και χωρίς χρόνο κόσμο.
Στη σκηνή χρησιμοποιούν την ίδια ποιότητα ήχου όπως και στις ηχογραφήσεις τους, ταξιδεύοντας με τα όργανα και τα παιχνίδια τους.

Η χώρα των θαυμάτων 
Η επιρροή του Λιούις Κάρολ ήταν πολύ έντονη στο πρώτο τους άλμπουμ με τον τίτλο Ottocento.
Τραγούδια όπως The Caterpillar, Drink me, The Queen of Hearts, The Well, De l'autre côté du miroir και Un thé chez les fous είναι απευθείας εμπνευσμένα από την Οι Περιπέτειες της Αλίκης στη Χώρα των Θαυμάτων.
Οι περισσότεροι στίχοι τους είναι στα Γαλλικά, αλλά ήθελαν να κρατήσουν και ορισμένους στην Αγγλική γλώσσα, σχετικά με τα τραγούδια τους για τον Κάρολ.
Τα video clips όπως το The well και The Queen of Hearts είναι φόρος τιμής σε αυτό το φανταστικό σύμπαν, παιδικό και σκοτεινό την ίδια στιγμή.

Η επιστήμη 

Η επιστήμη και οι εφευρέσεις του 19ου αιώνα είναι ένα σήμα κατατεθέν στη φαντασία των Ωδλανδ.
Το De Vienne à Paris συνοψίζει την εφεύρεση του Τηλέφωνο, το Halogénures d'argent αντικατοπτρίζει τη χημική διαδικασία της Φωτογραφία, το Train περιγράφει τον θάνατο του William Huskisson που ήταν το πρώτο θύμα σιδηροδρομικού ατυχήματος στη γραμμή Λίβερπουλ-Μάντσεστερ.
Κατα τη διάρκεια της περιοδίας τους το 2010 η μπάντα περιέλαβε ένα πραγματικό οδοιπορικό - φόρο τιμής στον William Huskisson.
Επισκέφτηκαν τον τάφο του στο Λίβερπουλ, το σημείο του θανάτου του, επίσης επισκέφτηκαν την αμαξοστοιχία που τον σκότωσε The Rocket στο Γιορκ και τέλος είδαν το άγαλμα του στο Λονδίνο.

Η Βιολογία επίσης εμπνέει τους Ωδλανδ. Το CD με τίτλο ""Zoophyte"" μιλάει για τη συναρπαστική ζωή της μύγας ""Cecidomyiidae"" και το μυστήριο της άνθισης των μπαμπού.
Και τα δύο αυτά κομμάτια έχουν δυνατή αναφορά στον παλαιοντολόγο ""Stephen Jay Gould"" και στο βιβλίο του με τίτλο ""Ever Since Darwin"".

Ευρώπη 
Η Ευρωπαϊκή ταυτότητα είναι πολύ σημαντική για τη δουλειά των Ωδλανδ.
Ο Lorenzo είναι Ιταλός, η Alizée και η Léa είναι από την Τουρκία και η μπάντα ζει και εργάζεται στη Λυών.
Το όνομα Ωδλανδ (Ödland) σημαίνει έρημος ή χερσότοπος στα 'Γερμανικά'.
Προέρχεται από ένα σκανδιναβικό παραμύθι και σύμφωνα με τα μέλη της μπάντας διεγείρει το όνειρο και το μυστήριο.
Το Ωδλανδ (Ödland) είναι επίσης ένα δάσος στη Σουηδία κοντά στο Έστερσουντ.
Κάποτε ο Lorenzo βρέθηκε τυχαία εκεί κατά τη διάρκεια ενός ταξιδιού και ανακάλυψε μια μυστικιστική ποιότητα μεταξύ του σκανδιναβικού φολκλόρ και του οπτικού σύμπαντος της μπάντας. Τα μυτερά καπέλα, δημιουργία της μπάντας στο Saint Lucy's Day, ή η ιεροτελεστία του γιγαντιαίου πουλιού στο video clip με τον τίτλο Les yeux de l'oiseau είναι παρόμοια με το σύμβολο της πόλης Kiruna, όλα αυτά τα στοιχεία δημιουργούν μια σύνδεση μεταξύ της Σκανδιναβία και της εικόνας των Ωδλανδ.

Το δεύτερό τους άλμπουμ Sankta Lucia είναι ένα πραγματικό ταξίδι στην Ευρώπη, από τις Ελληνικές θάλασσες έως τα δάση της περιοχής Lapland.
Όλα τα τραγούδια έχουν επιρροή από κάθε χώρα που επισκέπτονται όπως η Αρχαία ελληνική μουσική στο La Grèce et moi και το Θεσσαλονίκη, η Ουγγρική μουσική στα La joueuse de flûte και Ecseri Piac, στο Klezmer στα Sextilis fugitif και Une nuit dans un train serbe, η Ιταλική μουσική στα Piccioni colorati και Santa Lucia, η Πολωνική μουσική στα Warszawa και Trains possibles ή και τέλος η Αυστριακή μουσική στο Dummer Waltzer.

Χώρες και ιστορία εμπνέουν τους Ωδλανδ με θέματα όπως ο πόλεμος, η θρησκεία, η περιπλάνηση, ο ναζισμός και τα ταξίδια.
Ορισμένα τραγούδια είναι επικεντρωμένα σε πόλεις όπως η Κίρουνα, η Βενετία, το Σαράγεβο, η Βιέννη, η Βουδαπέστη, η Αθήνα, το Έστερσουντ.

Ανεξαρτησία 
Από το ξεκίνημά τους οι Ωδλανδ είναι εντελώς ανεξάρτητοι.
Καλλιτεχνικά και οικονομικά αυτόνομοι η μπάντα οραματίστηκε και πραγματοποίησε τα πάντα από μόνη της: μουσική δημιουργία, ηχογράφηση, mastering, art direction, γραφικά, video clips, παραγωγή, διανομή CD, επικοινωνία και διοργάνωση συναυλιών και περιοδειών.
Αυτή η λειτουργία τους έχει επιτρέψει να έχουν μια ολοκληρωμένη ταυτότητα σε κάθε περίπτωση.
Ορισμένες φορές απευθύνονται άμεσα στο κοινό τους όπως για παράδειγμα το 2011 οι οπαδοί τους χρηματοδότησαν την παραγωγή του άλμπουμ Sankta Lucia μέσω της πλατφόρμας Ulule.

Οι Ωδλανδ δεν έχουν υπογράψει σε καμία δισκογραφική εταιρία έχοντας κάνει μόνοι τους την παραγωγή των άλμπουμ τους με έναν Do It Yourself τρόπο.
Η μπάντα προσέφερε για δωρεάν download το πρώτο τους EP The Caterpillar και από μια αίσθηση τιμής θέλουν να προσφέρουν την καλύτερη δυνατή οπτική ποιότητα στα προϊόντα που πωλούνται.
Με αυτόν τον τρόπο οι Ωδλανδ προτείνουν ένα οικονομικό μοντέλο το οποίο τους επιφέρει μεγαλύτερο κέρδος και καλύτερη σχέση με το κοινό τους.

Αυτό το φέρνουν σε πραγματικότητα μέσω ιστοσελίδων και social networks και με αυτόν τον τρόπο κρατάνε την παραδοσιακή μουσική βιομηχανία μακριά τους.

Δισκογραφία 

The Caterpillar (2009)
 The Caterpillar
 Les yeux de l'oiseau
 La chanson du parasite
 Sur les murs de ma chambre
 Mathilde Rossignol

Ottocento (2010)
 The Caterpillar
 La jalousie amoureuse
 La chanson du parasite
 Drink me
 The Queen of Hearts
 Les yeux de l’oiseau
 De Vienne à Paris
 De l’autre côté du miroir
 Un thé chez les fous
 Sur les murs de la chambre
 Mathilde Rossignol
 The well
 Halogénures d’argent
 Train
 Mon capitaine

Zoophyte (2010)
 Cecidomyiidae
 La floraison des bambous

Sankta Lucia (2011)
 L'enlèvement d'Europe
 Thirty-one wanderings
 Piccioni colorati
 Dummer Waltzer
 Une nuit dans un train serbe
 Trottoirs vermoulus
 La Grèce et Moi
 Les dieux sont partis
 Благ несрећа
 Θεσσαλονίκη
 La joueuse de flûte
 Sextilis fugitif
 Trains possibles
 Ecseri Piac
 Warszawa
 Østersøen
 Österstund
 Kiruna
 Santa Lucia

Galaktoboureko (2013)
 Galaktoboureko
 Ce soir je bois
 Bouge ton Istanbul
 Ménades et satyres
 Orphelin
 Un baiser dans la nuit
 Gypsy
 Le long du Bosphore
 Ayışığımsın
 Dans les faubourgs d'Athènes
 Serait-ce un rêve ?

Παραπομπές

Εξωτερικοί σύνδεσμοι 
 Επίσημη ιστοσελίδα Ωδλανδ

Γαλλικά μουσικά συγκροτήματα